
<שינויים בתקציב לשנת 2012>
<היו"ר משה גפני:>
מספר פנייה 680, יש מישהו שמסביר?

<צחי דוד:>
כן. יש.

<היו"ר משה גפני:>
מי זה?

<צחי דוד:>
שלום, צחי מאגף התקציבים.

<היו"ר משה גפני:>
אם אפשר להרים יד שנדע, בבקשה.

<צחי דוד:>
צחי דוד, אגף התקציבים.

הפנייה נועדה לביצוע שינויים פנימיים בתקציב המשרד לשירותי דת, שעיקרם תקצוב שלושה מיליון שקלים למימון הרשאות עבר בהקמת מוסדות דת.

<היו"ר משה גפני:>
מה זה שירותי הדת האלה?

<צחי דוד:>
המשרד לשירותי דת?

<היו"ר משה גפני:>
לא. מה זה המשרד אני גם לא יודע, אבל זה לא חשוב עכשיו. מה זה הכסף?

<צחי דוד:>
שלושה מיליון השקלים מיועדים למימון שינויים פנימיים שמטרתם מימון הרשאות עבר. זאת תקנת הקמת מוסדות דת, עובד בהרשאה להתחייב. יש צורך להוסיף שלושה מיליון שקלים לתקציב המזומן לאור הביצוע הגבוה השנה.

<היו"ר משה גפני:>
לאן? לאיזה מקום?

<צחי דוד:>
לאיזה מקום?

<היו"ר משה גפני:>
כן.

<צחי דוד:>
תקנה שיש בה התחייבויות של עשרות מיליוני שקלים. זה לא - - -

<היו"ר משה גפני:>
לֶמָה זה? בתי-כנסת, מקוואות, מסגדים, כנסיות – מה?

<צחי דוד:>
בתי כנסת – הקמה. מקוואות – הקמה ושיפוצים.

<היו"ר משה גפני:>
ויש רשימה מוגדרת או?

<צחי דוד:>
יש קולות קוראים, שוויוניים. זה לפי תמיכות. רשות מקומית מקבלת השתתפות מסוימת בהקמה או בשיפוץ. זה עובד בכל רחבי הארץ.

מי בעד אישור הפנייה ירים את ידו. מי נגד? אין. מי נמנע? אין

הצבעה

בעד אישור פנייה מספר 680 – פה אחד

נגד – אין

נמנעים – אין

<היו"ר משה גפני:>
הפנייה אושרה.

פנייה מספר 702. סקרים, נשאיר את הסקרים עכשיו.

פניות מספר 713, 714. ייעוץ פיננסי, מה יש לכם אתם? שבוע הבא.

פנייה מספר 743, רשות השידור.

פנייה מספר 792.

<קריאה:>
כן, פנייה מספר 792.

עושים פה שינויים פנימיים בתוך המשרד לאזרחים ותיקים ובלשכת הקשר "נתיב", להסטת שיא כוח-אדם, - - - כוח-אדם. ותגבור של המשרד לפיתוח הנגב והגליל בסך שלושה מיליון שקלים בהתאם לסיכום תקציבי לשנת 2012.

<היו"ר משה גפני:>
מי בעד אישור הפנייה ירים את ידו. מי נגד? אין. מי נמנע? אין?

הצבעה

בעד אישור פנייה מספר 792 – פה אחד

נגד – אין

נמנעים – אין

<היו"ר משה גפני:>
הפנייה אושרה.

פנייה מספר 795.

<צחי דוד:>
הפנייה נועדה לביצוע שינויים פנימיים הבאים מתקציב המשרד לשירותי דת: 1.6 מיליון שקלים למימון הרשאות בתמיכה לקבורה אזרחית, בהתאם להחלטת בית-המשפט.

<היו"ר משה גפני:>
תעשה לי טובה, גם-כן. מה אתה מסביר לי פה? מה זה, אותן נסיעות של זה?

<קריאה:>
כן.

<היו"ר משה גפני:>
הנסיעות לחוץ לארץ, לבדוק?
<קריאה:>
כן.

<היו"ר משה גפני:>
תפרידו את זה, בבקשה. אני לא מאשר נסיעות. עד שאני לא נוסע אני לא נותן לאף-אחד לנסוע. השר נוסע לזה? השר נוסע לבדוק פעילות?

פניות מספר 801, 802. רבותיי, אני מבקש בזריזות.

<צחי דוד:>
פנייה זו נועדה לביצוע שינויים פנימיים בתקציב המשרד לפיתוח הנגב והגליל, ושמסיכום התקציב עם המשרד בסך 6.95 מיליוני שקלים. וכן, להעברת שני מיליון שקלים לתכנית החומש למגזרי המיעוטים, בהתאם להחלטת הממשלה 1539.

<היו"ר משה גפני:>
מי בעד אישור הפנייה ירים את ידו. מי נגד? אין. מי נמנע? אין.

הצבעה

בעד אישור פניות מספר 801 ו-802 – פה אחד

נגד – אין

נמנעים – אין

<היו"ר משה גפני:>
הפניות אושרו.

פניות מספר 807-806.

<צחי דוד:>
הפניות נועדו להעברת 2.3 מיליוני שקלים מהמשרד לפיתוח הנגב והגליל לחטיבה להתיישבות, להצבת מבנים יבילים בפריפריה ולפיילוט בנייה להשכרה.

<היו"ר משה גפני:>
מי בעד אישור הפניות ירים את ידו. מי נגד? אין. מי נמנע? אין.

הצבעה

בעד אישור פניות מספר 806 ו-807 – פה אחד

נגד – אין

נמנעים – אין

<היו"ר משה גפני:>
הפניות אושרו.

פניות מספר 809-808.

<צחי דוד:>
הפניות נועדו להעברת מיליון שקלים בהוצאה ושני מיליון שקלים בהרשאה להתחייב עבור הקמת תשתיות במושב עידן, בהתאם לסיכום בין משרדי החקלאות, הבינוי והשיכון - - -

<היו"ר משה גפני:>
מה זה מושב עידן? למה דווקא מושב עידן? איפה זה?

<צחי דוד:>
מושב עידן זה מושב בערבה התיכונה, שקלט גלי מתיישבים מאוד גדולים לפני מספר שנים.

<היו"ר משה גפני:>
מי בעד אישור הפניות ירים את ידו. מי נגד? אין. מי נמנע? אין.

הצבעה

בעד אישור פניות מספר 808 ו-809 – פה אחד

נגד – אין

נמנעים – אין

<היו"ר משה גפני:>
הפניות אושרו.

פנייה מספר 818.

<רוברט אילטוב:>
כבוד היושב-ראש.

<היו"ר משה גפני:>
כן.

<רוברט אילטוב:>
פנייה מספר 801 – מענקי בינוי ושיכון – אפשר לדעת מה זה? אני מצטער מאוד, אנחנו עברנו על זה מהר.

<היו"ר משה גפני:>
איפה פנייה מספר 801? איזה עמוד?

<רוברט אילטוב:>
17 - - -

<קריאה:>
16.

<ליה שמטוב:>
17.

<היו"ר משה גפני:>
מה השאלה?

<רוברט אילטוב:>
מה זה?

<היו"ר משה גפני:>
הוא הסביר.

<רוברט אילטוב:>
הוא לא הסביר.

<היו"ר משה גפני:>
הסביר, הסביר. אתה רוצה להסביר עוד פעם את פניות מספר 802-801?

<שכיב שנאן:>
הוא לא הסביר.

<היו"ר משה גפני:>
הסביר, הסביר.

<רוברט אילטוב:>
אני לא הבנתי מה הוא הסביר.

<צחי דוד:>
הפנייה נועדה לביצוע שינויים פנימיים בתקציב המשרד לפיתוח הנגב והגליל, ולמימוש הסיכום התקציבי עם המשרד - - - תקציבי לשנים 2012-2011 בסך 6.9 מיליון שקלים, ולהעברת שני מיליון שקלים בהתאם לתכנית החומש למגזרי המיעוטים בהתאם להחלטת הממשלה 1539. מדובר בתקציב ניהול התכנית - - -

<רוברט אילטוב:>
זה מענקי בינוי ושיכון?

<צחי דוד:>
לא, לא, לא.

<רוברט אילטוב:>
מספר פרט 42?

<צחי דוד:>
התשובה היא לא.

<רוברט אילטוב:>
אז זה מה שאני שואל. אישור ועדה, מספר ועדה 0801.

<צחי דוד:>
כן.

<רוברט אילטוב:>
אני מדבר על מספר פרט 42: מענקי בינוי ושיכון – לזה אני מבקש הסבר.

<היו"ר משה גפני:>
מה זה? אבל שם עוד מורידים

<צחי דוד:>
הבנתי, זה המקור.

<היו"ר משה גפני:>
מורידים, זה המקור. זה לא הולך לשם.

<צחי דוד:>
הבנתי.

<היו"ר משה גפני:>
מורידים תשעה מיליון שקלים.

<רוברט אילטוב:>
אוקי, הבנתי.

<היו"ר משה גפני:>
טוב. פנייה מספר 818.

<צחי דוד:>
לתשומת-לב חברי הכנסת: מדובר בתקנת רזרבה. לא מורידים מפעילות של - - -

<היו"ר משה גפני:>
כן, כן. זה לא יורד מפעילות, אבל זה יורד.

מה עכשיו, טרכטנברג יש פה? פנייה מספר 818.

<אופיר להב:>
בהתאם להחלטת ממשלה מה-18 במרץ, מדובר על מענקים לבנייה של דירות לעולים קשישים. פשוט, יישום ההחלטה.

<ליה שמטוב:>
בעד.

<שכיב שנאן:>
מי בעד - - -

<היו"ר משה גפני:>
רגע. גם לי יש שאלות למשרד לקליטת העלייה. מי נמצא פה מהמשרד לקליטת העלייה?

<אופיר להב:>
אופיר להב.

<היו"ר משה גפני:>
מה? אתה מהמשרד לקליטת העלייה?

<אופיר להב:>
כן.

<היו"ר משה גפני:>
מה השם?

<אופיר להב:>
אופיר להב.

<רוברט אילטוב:>
זה שהוא לא מדבר רוסית מפריע לך?

<היו"ר משה גפני:>
לא, לא. אני דווקא בעד שידבר אידיש, כדי שאני לא אבין כלום.

מה אמרת? מה זה, 55 אלף שקל? מה?

<אופיר להב:>
55 מיליון שקל בהרשאה להתחייב.

<היו"ר משה גפני:>
55 מיליון.

<אופיר להב:>
בהרשאה להתחייב. וזה בעצם יישום החלטת הממשלה מה-18 למרץ בנושא בניית דירות לעולים קשישים, או מה שנקרא: דו"ח טרכטנברג.

<היו"ר משה גפני:>
טוב.

<ליה שמטוב:>
אפשר לחזור לפנייה מספר 808?

<היו"ר משה גפני:>
לא, לא, תעשו לי טובה. אנחנו בפנייה מספר 818, את לא רוצה לאשר את זה? אני דווקא סומך על המשרד לקליטת העלייה.

<ליה שמטוב:>
לא, אני אמרתי בעד.

<היו"ר משה גפני:>
בסדר.

<ליה שמטוב:>
אבל פנייה מספר 808.

<היו"ר משה גפני:>
רגע. 818 – מי בעד אישור הפנייה? מי נגד? מי נמנע?

הצבעה

בעד אישור פנייה מספר 818 – פה אחד

נגד – אין

נמנעים – אין

<היו"ר משה גפני:>
הפנייה אושרה. זה רק בגלל שאני סומך על המשרד לקליטת העלייה. חוץ מזה, - - -

<ליה שמטוב:>
כי זה מהר מאוד, ופספסנו פה משהו.

<היו"ר משה גפני:>
מה זה? מה? חברת הכנסת שמטוב, מה?

<ליה שמטוב:>
אפשר הסבר לפנייה מספר 808?

<צחי דוד:>
כן.

<היו"ר משה גפני:>
מה זה?

<ליה שמטוב:>
מה זה שיכון?

<צחי דוד:>
על התשתיות במושב עידן.

<שכיב שנאן:>
מושב עידן.

<היו"ר משה גפני:>
מושב עידן, הוא הסביר. זה בערבה שם, שהייתה שם קליטה.

פניות מספר 830-829.

<אורי גבע:>
הפנייה נועדה להעביר מיליון שקל מהמשרד לקליטת העלייה למשרד ראש הממשלה, על החלטת ממשלה 2833 בנושא הקמת גרעיני משימה עירוניים, - - -

<קריאה:>
והרחבת - - -

<היו"ר משה גפני:>
מה זה הקמת גרעיני משימה עירוניים?

<קריאה:>
זו החלטת ממשלה בנושא - - -

<היו"ר משה גפני:>
מה "החלטת ממשלה"? מה זה?

<קריאה:>
תגיד לו מה זה הפרויקט.

<קריאה:>
אני לא מכיר את הפרויקט.

<היו"ר משה גפני:>
מה זה? טוב, אחרי שתדעו מה זה תגידו לי.

פנייה מספר 842.

<אורי גבע:>
פנייה זו נועדה לתגבר את תקציב ההרשאה להתחייב של משטרת ישראל לקראת הבחירות הקרובות.

<היו"ר משה גפני:>
מי בעד אישור הפנייה ירים את ידו. מי נגד? אין. מי נמנע? אין.

הצבעה

בעד אישור פנייה מספר 842 – פה אחד

נגד – אין

נמנעים – אין

<היו"ר משה גפני:>
הפנייה אושרה.

<קריאה:>
- - -

<היו"ר משה גפני:>
מה? מי הסביר את זה? אבל אתה לא ביטחון-פנים.

<קריאה:>
הוא חולה.

<היו"ר משה גפני:>
בסדר, אוקי. אם מישהו עכשיו לא נמצא, אז תגידו לי. אני לא רוצה סתם ככה באוויר. אני רוצה שמישהו שעוסק בעניין, שיסביר.

פניות מספר 844-843. אחרי זה יכתבו ב"דה-מרקר" שאני לא יודע על מה אני מצביע. זאת אומרת, הם לא כתבו את זה אבל הם יכולים לכתוב.

פניות מספר 844-843.

<שכיב שנאן:>
אתה אומר שהם מתביישים לשדר את האמת, הא?

<היו"ר משה גפני:>
נו, מיגון נחל-עוז. נו, גן בנחל-עוז. זה פשוט לא בסדר, שהרפרנט יגיע. למיגון גן בנחל-עוז. אם אני הייתי עיתונאי, חבל על הזמן, עמוד ראשון: משרד האוצר לא רוצה למגן את הגן בנחל-עוז בגלל שאין רפרנט. אבל אני לא עיתונאי.

פנייה מספר 845. המדפיס הממשלתי.

<צחי דוד:>
אדוני היושב-ראש, אם אפשר לחזור לפנייה.

<היו"ר משה גפני:>
לאן לחזור?

<צחי דוד:>
לגן בנחל-עוז.

<היו"ר משה גפני:>
טוב, תסביר, נו.

<שכיב שנאן:>
אנשים נרדמים פה בשמירה.

<צחי דוד:>
אני רפרנט החברה להתיישבות.

<היו"ר משה גפני:>
כן, בסדר. הבנתי.

<צחי דוד:>
ההעברה היא למשרד הביטחון. המיגון בנחל-עוז, זה פרויקט שנקבע כבר לפני זמן מה. הוחלט שהאיגום התקציבי יבוצע במשרד הביטחון. ולכן תקציב החטיבה, המיועד לנושא הזה, עובר למשרד הביטחון.

<היו"ר משה גפני:>
מי בעד אישור הפניות 844-843 – מיגון הגן בנחל-עוז? מי נגד? אין. מי נמנע? אין.

הצבעה

בעד אישור פניות מספר 843 ו-844 – פה אחד

נגד – אין

נמנעים – אין

<היו"ר משה גפני:>
הפניות אושרו.

פנייה מספר 845 – המדפיס הממשלתי.

<אורי גבע:>
פנייה זו באה יחד עם - - -

<היו"ר משה גפני:>
אתה הרפרנט - - -

<אורי גבע:>
של המדפיס הממשלתי.

<היו"ר משה גפני:>
בבקשה.

<אורי גבע:>
וגם של הפנייה הבאה. אנחנו - - -

<היו"ר משה גפני:>
בבקשה, תסביר את שתיהן יחד.

<אורי גבע:>
אסביר את שתיהן. הפנייה נועדה לעשות שני דברים: הראשון, זה הסטות פנימיות בתקציב המדפיס הממשלתי לקראת סוף השנה. והחלק השני זו העברה של כסף מהתקציב השוטף לתקציב הפיתוח להשלמה תקציבית שם.

<היו"ר משה גפני:>
מי בעד אישור פנייה מספר 848? מי נגד? אין. מי נמנע? אין.

הצבעה

בעד אישור פנייה מספר 848 – פה אחד

נגד – אין

נמנעים – אין

<היו"ר משה גפני:>
הפנייה אושרה.

מי בעד אישור פנייה מספר 850? – לא, סליחה.

<טמיר כהן:>
לא, 845.

<היו"ר משה גפני:>
טעיתי. לא.

<אורי גבע:>
לא, לא טעית על הראשונה. זה בסדר.

<קריאה:>
- - -

<שכיב שנאן:>
לא, 848.

<היו"ר משה גפני:>
848.

<טמיר כהן:>
לא, 845.

<שכיב שנאן:>
לא. הוא דיבר על פניות שמספרן 845 ו-848.

<היו"ר משה גפני:>
אני חוזר על ההצבעה: מי בעד אישור פנייה מספר 845? מי נגד? אין. מי נמנע? אין.

הצבעה

בעד אישור פנייה מספר 845 – פה אחד

נגד – אין

נמנעים – אין

<היו"ר משה גפני:>
הפנייה אושרה.

מי בעד אישור פנייה מספר 848? מי נגד? מי נמנע?

הצבעה

בעד אישור פנייה מספר 848 – פה אחד

נגד – אין

נמנעים – אין

<היו"ר משה גפני:>
הפנייה אושרה.

פנייה מספר 850 – מינהל מקרקעי ישראל.

<אמיר רשף:>
הפנייה נועדה להגדיל את תקציב ההנחות בקרקע במינהל מקרקעי ישראל בסך של 538 אלפי שקלים, בהתאם לביצוע לפועל ולפי צפי הביצוע ליתרת השנה.

<שכיב שנאן:>
לאן זה מיועד?

<רוברט אילטוב:>
לאן זה? למי זה מיועד?

<אמיר רשף:>
מדובר על הנחות בקרקע שמינהל מקרקעי ישראל נותן, ורושמים את זה בתקציב כמו הוצאה. זה תוקצב במקור ב-800 מיליון שקלים לפי הביצוע השנה - - -

<רוברט אילטוב:>
זה דיור למשתכן או בר-השגה?

<אמיר רשף:>
יש בזה גם מחיר של מחיר למשתכן.

<רוברט אילטוב:>
אנחנו מתנגדים.

<אמיר רשף:>
זה 44 מיליון שקל מתוך סך הסכום שמופיע פה.
<רוברט אילטוב:>
כי הנושא הזה בבית-המשפט. אנחנו רוצים - - -
<שכיב שנאן:>
מי מקבל את ההנחות?

<אמיר רשף:>
ההנחות – בעיקר זה לישובים באזורי עדיפות. מדובר על ישובים בפריפריה, בהקצאות בפטור ממכרז. מדובר גם על הקצאות של קרקע למגורים, וגם הקצאות של קרקע לתעשייה, מסחר ותיירות.
<שכיב שנאן:>
אפשר לקבל פירוט של הדבר הזה?

<אמיר רשף:>
פירוט?

<רוברט אילטוב:>
זה בדיוק הנושא שאנחנו מתווכחים עליו.

<היו"ר משה גפני:>
טוב, אוקי.
<אמיר רשף:>
מדובר על מאות עסקאות, אדוני, חבר הכנסת.

<שכיב שנאן:>
אדוני היושב-ראש, אני מבקש לקבל פירוט. אם זה פריפריה ואזורי עדיפות לאומית וזה, אני רוצה לבדוק בבקשה אם יש ישובים חרדים.
<היו"ר משה גפני:>
בסדר, אם אפשר.

<קריאה:>
מה השאלה?

<שכיב שנאן:>
אם הישובים החרדים שבאזור מקבלים.

<אמיר רשף:>
מדובר על מאות עסקאות - - -

<היו"ר משה גפני:>
אוקי. אם אפשר לקבל פירוט, אם תוכל להעביר לנו פירוט.
<שכיב שנאן:>
תוך כמה זמן? נעשה רוויזיה עד שהוא שיעביר.

<היו"ר משה גפני:>
לא, לא, אני לא מביא להצבעה.

<רוברט אילטוב:>
אין רוב.

<היו"ר משה גפני:>
פנייה מספר 851.

<צחי דוד:>
הפנייה נועדה לתקצוב 1.5 מיליון שקלים לתפעול קברי אבות, בהתאם לסיכום בין המשרדים.

<היו"ר משה גפני:>
מי בעד אישור הפנייה ירים את ידו. מי נגד? אין. מי נמנע? אין.

הצבעה

בעד אישור פנייה מספר 851 – פה אחד

נגד – אין

נמנעים – אין

<רוברט אילטוב:>
לגבי הסעיף הקודם, זה ירד מסדר היום?
<היו"ר משה גפני:>
כן.

<רוברט אילטוב:>
עד מתי הוא צריך להביא את הנתונים?

<היו"ר משה גפני:>
הוא צריך להביא היום, מחר.

<אמיר רשף:>
לא, לא הבנתי בדיוק מה אתם מבקשים לדעת.

<היו"ר משה גפני:>
הפירוט, לאן הכסף הזה הולך.

<אמיר רשף:>
מדובר על מאות עסקאות - - -

<שכיב שנאן:>
אפשר לקבל אותן?

<היו"ר משה גפני:>
באיזה ישובים?

<אמיר רשף:>
מרבית העסקאות הן בישובים בפריפריה, בגליל ובנגב - - -
<היו"ר משה גפני:>
בסדר. אז אם אפשר את - - -

<רוברט אילטוב:>
הכול זה קריטריון, ניתנת ההנחה.
<שכיב שנאן:>
מי מקבל את ההנחה הזאת? על סמך מה נותנים את ההנחה הזאת? מיהם בעלי הקרקע שמקבלים?
<היו"ר משה גפני:>
את ההחלטה של מועצת המינהל, אם אפשר להעביר לנו. יש שם את הפירוט.

<אמיר רשף:>
בסדר.

<היו"ר משה גפני:>
זה לא עולה היום.

פניות מספר 853-852.

<צחי דוד:>
הפניות נועדו להעביר 12 מיליון שקל ממשרד הבינוי והשיכון למינהל האזרחי לצורך שיפוץ כבישים מסוכנים ביהודה ושומרון.

<היו"ר משה גפני:>
מי בעד אישור הפניות ירים את ידו.
<שכיב שנאן:>
איפה? שיפוץ של איזה כבישים מסוכנים?

<היו"ר משה גפני:>
כבישים מסוכנים ביהודה ושומרון.

<שכיב שנאן:>
אה.

<היו"ר משה גפני:>
מי בעד אישור הפניות ירים את ידו. מי נגד? אין. מי נמנע? אין.
הצבעה
בעד אישור פניות מספר 853-852 – פה אחד

נגד – אין

נמנעים – אין

<היו"ר משה גפני:>
הפניות אושרו.

פנייה מספר 854.
<קריאה:>
ועדת הבחירות.

<היו"ר משה גפני:>
בבקשה. כן, ועדת הבחירות.

<אהרון שבח:>
אנחנו ביקשנו מאגף התקציבים להעביר לנו מקדמה בסך 50 מיליון שקל על חשבון התקציב שאושר בוועדה, פה.

<היו"ר משה גפני:>
כן, ויש פה 36 מיליון שקל.
<אהרון שבח:>
- - - 46 מיליון שקל היו. הוא אמר שהוא יעביר את זה עכשיו, חֶלֶק, ובעוד שבועיים עוד חֶלֶק.
<היו"ר משה גפני:>
טוב. מי בעד אישור הפנייה ירים את ידו. מי נגד? אין. מי נמנע? אין.

הצבעה

בעד אישור פנייה מספר 854 – פה אחד

נגד – אין

נמנעים – אין

<היו"ר משה גפני:>
הפנייה אושרה.
פניות מספר 856-855.

<דרורית שטיינמץ:>
פנייה 830, אפשר?

<אורי גבע:>
כן. הפנייה הזו נועדה לתגבור של המשרד לאזרחים ותיקים מהמוסד לביטוח לאומי, לצורך תמרוץ קופות-חולים למניעות מיסוד וטיפול בקשישים בקהילה. זה פרויקט שהמשרד - - -
<היו"ר משה גפני:>
מי בעד אישור הפניות ירים את ידו. מי נגד? אין. מי נמנע? אין.

הצבעה

בעד אישור פניות מספר 855 ו-856 – פה אחד

נגד – אין

נמנעים – אין

<היו"ר משה גפני:>
הפניות אושרו.

פנייה מספר 857.

פניות מספר 860-858.

<אורי גבע:>
פניות אלה נועדו לתגבור של תקציב משרד החוץ בכשני מיליון שקלים, מהם: 1,150,000 שקלים – משרד ההסברה והתפוצות יתגבר את פעולות ההסברה שמשרד החוץ מבצע בחוץ לארץ. וגם - - -

<שכיב שנאן:>
שר החוץ נסע לבדוק את הזה?

<אורי גבע:>
סליחה?

<שכיב שנאן:>
שר החוץ נסע לבדוק?

<אורי גבע:>
לא הבנתי.

<היו"ר משה גפני:>
הוא שואל אם זה נסיעות של שר החוץ.

<דרורית שטיינמץ:>
לא, לא. ממש לא.

<אורי גבע:>
לא. ממש לא. ממש לא.

<דרורית שטיינמץ:>
זה - - -

<היו"ר משה גפני:>
מי בעד אישור הפניות ירים את ידו. מי נגד? אין. מי נמנע? אין.

הצבעה

בעד אישור פניות שמספרן 860-858– פה אחד

נגד – אין

נמנעים – אין

<היו"ר משה גפני:>
אם זה היה לנסיעות של שר החוץ לא היינו מאשרים.

פנייה מספר 861.
פניות מספר 863-862.

<אמיר רשף:>
הפנייה נועדה לתקצוב של 121 מיליון שקל מהמוסד לביטוח לאומי למשרד הרווחה והשירותים החברתיים, לצורך תקצוב מסגרות לאנשים עם מוגבלויות.

<היו"ר משה גפני:>
מי בעד אישור הפניות ירים את ידו. מי נגד? אין. מי נמנע? אין.

הצבעה

בעד אישור פניות מספר 862 ו-863 – פה אחד

נגד – אין

נמנעים – אין

<היו"ר משה גפני:>
הפניות אושרו.
פניות מספר 868-864.

<רונית מורן:>
רשות הטבע והגנים. הפנייה נועדה להעביר תקציבים לנושא של עידוד פנאי ונופש, שיקום אתר עבדת – החלטת ממשלה.  שיקום ים המלח, שיקום בתי גידול לחים וכבישי גישה.
<היו"ר משה גפני:>
וכביש נופי.

<רונית מורן:>
כביש נופי.

<שכיב שנאן:>
איפה זה?

<היו"ר משה גפני:>
איפה הכביש הנופי?

<רונית מורן:>
הנה, חורפיש-בית-ג'אן. 

<קריאה:>
- - -, תסתכל ב-4.

<רונית מורן:>
סעיף 4.

<שכיב שנאן:>
איפה סעיף 4?

<קריאה:>
"- - - כולל לכביש - - -".

<היו"ר משה גפני:>
לא יהיה דבר כזה, חבר הכנסת שנאן. לא יהיה דבר כזה שאני הבטחתי, שלא יקיימו בסוף. אין דבר כזה. עד היום זה לא קרה. מה אתה מסתכל שם?
<רוברט אילטוב:>
מחפש את השם שלו.

<היו"ר משה גפני:>
- - -

<שכיב שנאן:>
אני לא מאמין למראה עיניי.

<היו"ר משה גפני:>
תאמין, תאמין. לכן, אמרתי לך: צריך להאמין. יש כאלה שלא מאמינים בכלום, אני לא מבין אותם.

<שכיב שנאן:>
אתה שֶבֶּךָ אני מאמין. גם אפילו יותר - - -

<היו"ר משה גפני:>
טוב. והבטיח לי מר הראל לוקר שאת מיליון וחצי השקלים הנוספים הוא מביא ממשרד ראש הממשלה, לא קשור לפנייה הזאת. הכביש ההוא ייגמר. זה הסיכום.
<דרורית שטיינמץ:>
נכון.

<היו"ר משה גפני:>
תודה רבה. מי בעד אישור הפניות ירים את ידו. מי נגד? מי נמנע?
הצבעה

בעד אישור פניות שמספרן 868-864 – פה אחד

נגד – אין

נמנעים – אין

<היו"ר משה גפני:>
הפניות אושרו.

פנייה מספר 869.

<מיכה פרלמן:>
הפנייה נועדה לתקצב שינויים פנימיים בתקציב המדען הראשי במשרד התעשייה, המסחר והתעסוקה. וגם 10 מיליון שקל בהרשאה להתחייב כדי לממן את החלק של האיחוד האירופי בשיתופי פעולה בינלאומיים.
<היו"ר משה גפני:>
טוב. מי בעד אישור הפנייה ירים את ידו. מי נגד? אין. מי נמנע? אין.

הצבעה

בעד אישור פנייה מספר 869 – פה אחד

נגד – אין

נמנעים – אין

<היו"ר משה גפני:>
הפנייה אושרה.

870 – מטה הסייבר. שישה תקני כוח-אדם.
<דרורית שטיינמץ:>
נכון.

<אורי גבע:>
מטה הסייבר כרגע נמצא בשלבי הקמה.

<היו"ר משה גפני:>
כן. חמישה מתוכם הם ערבים או שכל השישה יהודים?

<אורי גבע:>
בהתאם להנחיות.

<היו"ר משה גפני:>
בהתאם להנחיות.

<שכיב שנאן:>
אז זה באמת רוויזיה עד שנקבל את הרשימה.

<היו"ר משה גפני:>
טוב. מי בעד אישור הפנייה ירים את ידו. מי נגד? אין. מי נמנע? אין.

הצבעה

בעד אישור פנייה מספר 870 – פה אחד

נגד – אין

נמנעים – אין

<היו"ר משה גפני:>
הפנייה אושרה.

<שכיב שנאן:>
רוויזיה - - -
<היו"ר משה גפני:>
יש רוויזיה של חבר הכנסת שכיב שנאן.
פניות מספר 872-871.
<רוברט אילטוב:>
אתה באמת רוצה רוויזיה, חבר הכנסת שנאן?
<שכיב שנאן:>
מה?

<רוברט אילטוב:>
אני אכניס רוויזיה לכביש?
<שכיב שנאן:>
תכניס - - -

<אורי גבע:>
רק הערה: הם עוד לא נקלטו, אני לא יודע מי הם. ולמטה הסייבר - - -

<היו"ר משה גפני:>
אנחנו מסיימים. דבר עם חבר הכנסת שנאן. תאמין לי, הוא בחור הגיוני. אתה תסביר לו, הוא יסיר את הרוויזיה.

פניות מספר 872-871.

<אנסטסיה סוריקינה:>
הפנייה נועדה לתגבר את התקציב של המשרד להגנת העורף בסך של כשלושה מיליון שקלים - - -
<היו"ר משה גפני:>
עבור מה?

<אנסטסיה סוריקינה:>
להשלמת פערי מיגון בגין המבצע האחרון בדרום.

<היו"ר משה גפני:>
כמה כסף?

<אנסטסיה סוריקינה:>
3.1 מיליון שקלים.

<היו"ר משה גפני:>
כמה?

<רוברט אילטוב:>
מה זה, פיקוד העורף?

<היו"ר משה גפני:>
כן, כן. מיגון. שֶמָה?

<אנסטסיה סוריקינה:>
שלושה מיליון שקלים.

<היו"ר משה גפני:>
עבור מה? מה עושים עם שלושה מיליון שקלים?

<אנסטסיה סוריקינה:>
זה מיגוניות לחקלאים. מיגוניות למשרד הבריאות. זה מיגוניות. השלמת מיגוניות.

<היו"ר משה גפני:>
שלושה מיליון? מה זה?

<אנסטסיה סוריקינה:>
זה מיגוניות. זה לא מיגון של מבנים.
<היו"ר משה גפני:>
כן, אני מבין. אבל שלושה מיליון שקלים זה - - -

<אנסטסיה סוריקינה:>
מה, מעט או הרבה?

<היו"ר משה גפני:>
מעט.

<קריאה:>
הרבה.

<היו"ר משה גפני:>
מעט.

<אנסטסיה סוריקינה:>
אז בגלל זה יש השלמת פערים.

<היו"ר משה גפני:>
הבנתי. מי בעד אישור הפנייה ירים את ידו. מי נגד? אין. מי נמנע? אין.

הצבעה

בעד אישור פניות שמספרן 872-871 – פה אחד
נגד – אין

נמנעים – אין

<היו"ר משה גפני:>
הפניות אושרו.

פניות מספר 876-874.

<מיכה פרלמן:>
הפניות נועדו להעביר 254,651,000 מיליון שקל לוועדה לתכנון ולתקצוב כדי לממן את התכנית הרב-שנתית בהשכלה הגבוהה.
<היו"ר משה גפני:>
לא הבנתי כלום. רק שנייה.

<רוברט אילטוב:>
אתה נשאר עם הרוויזיה? מתי אתה מצביע על הרוויזיה?

<היו"ר משה גפני:>
אני לא מצביע. צריך לשכנע אותו להוריד, הוא יוריד.

<רוברט אילטוב:>
זה לא סחר-מכר.
<שכיב שנאן:>
אז אני ככה.
<רוברט אילטוב:>
זה מרחב קיברנטי. אתה חייב גם אנשי מקצוע. אין שם - - -

<שכיב שנאן:>
אני לא מדבר שלא יביאו אנשי מקצוע. יש גם אנשי מקצוע.

<רוברט אילטוב:>
אבל זה לא סחר-מכר פה.

<שכיב שנאן:>
אתה - - -

<רוברט אילטוב:>
אני יודע. מה זה לא - - -? זה נושא מאוד חשוב. מה, אתה עכשיו תעצור להם את העבודה?

<שכיב שנאן:>
זו בעיה שלי ושלהם.

<רוברט אילטוב:>
לא, זו לא בעיה שלך.

<דרורית שטיינמץ:>
זו בעיה של כולנו.

<רוברט אילטוב:>
זו בעיה של כולם, מה זה.

<דרורית שטיינמץ:>
זו ממש לא בעיה שלנו ושלך.

<שכיב שנאן:>
בסדר, אני שואל למה אתם - - -

<רוברט אילטוב:>
כשיגישו - - -

<היו"ר משה גפני:>
רגע, רבותיי, שנייה. תנו לי רגע לסיים את הישיבה.

רבע מיליארד שקל למוסדות להשכלה גבוהה – עכשיו אתם רוצים שנעביר את זה ככה או שאפשר לחכות לשבוע הבא?

<מיכה פרלמן:>
לא. עכשיו זו מנה אחת בעצם משתי מנות. בסך-הכול, זה סדר-גודל של 750 מיליון שקל שאנחנו צריכים להעביר עד סוף השנה להשכלה הגבוהה.

<שכיב שנאן:>
טמיר, אני מסיר את הרוויזיה.

<היו"ר משה גפני:>
מה זה הכסף הזה?

<מיכה פרלמן:>
זה חלק מהשלמת התכנית הרב-שנתית שסוכמה אחרי שהכינו את תקציב 2012-2011. הייתה תכנית רב-שנתית שסוכמה בין משרד האוצר לוועדה לתכנון ולתקצוב – הוצגה לממשלה וגם הוצגה לכנסת – להוסיף סך-כל של שבעה מיליארד וחצי שקלים על פני שש שנים להשכלה הגבוהה. בגלל שזה לא בבסיס התקציב כל שנה, גם בשנה שעברה וגם השנה אנחנו נאלצים לבוא בסוף השנה ולהעביר להם מנת מימון משמעותית דרך ועדת הכספים – בעצם לעשות הסטות בתקציב המדינה כדי לממן את זה – זה בעצם חלק מאותה מנת מימון תוספתית.
<היו"ר משה גפני:>
אני יכול לדעת מה התכנית?

<מיכה פרלמן:>
ודאי.

<היו"ר משה גפני:>
לא, לא ודאי. אני רוצה תכנית. אנחנו מדברים פה על תכנית של 750 מיליון שקל. מישהו יכול להגיד: עבור מה זה הולך? בגלל שהסגל הזוטר בא בטענות, והסגל הבכיר. אני יכול לדעת?

<מיכה פרלמן:>
יש פה גם את סמנכ"ל תקצוב בוועדה לתכנון ולתקצוב, שגם הוא יוכל להסביר.

<היו"ר משה גפני:>
כן.

<גדי פרנק:>
אז עוד פעם. אני חוזר על חלק מהדברים, אבל אני אגיד את זה יותר מפורט: התכנית הזאת זו אותה תכנית רב-שנתית שאושרה לפני כשנה וחצי. פשוט, בגלל שהתקציב הדו-שנתי לא אּפְשר כבר להכיל אותה בבסיס התקציב, אז עד לסיום התקציב הדו-שנתי הנוכחי מעבירים לנו את זה בצורה של הסטות בתוך תקציב המדינה, ולאחר-מכן זה ייכנס לבסיס התקציב. זו אותה תכנית שהוצגה הן בממשלה והן בכנסת באוקטובר 2011.
דרך אגב, לגבי הסגל הזוטר והסגל הבכיר שציינת: נחתמו בחצי השנה האחרונה הסכמי שכר בהסכמה, הן עם הסגלים האלה והן עם הסגלים האלה, כך שהדבר הזה כבר לא על הפרק. אבל, בכל מקרה, הדבר הזה מממן בעיקר המשך של הגדלת הנגישות והגידול בסטודנטים; קליטה של סגל בכיר וזוטר, שבמשך שנים לא נקלט במוסדות להשכלה גבוהה וכולי. הוצגה בפירוט, הן בוועדת החינוך, התרבות והספורט של הכנסת, והן בממשלה.
<מיכה פרלמן:>
ולמעשה היא מיושמת בפועל. זאת אומרת, המימון בא כדי לתקצב את היישום שלה בפועל.
חשוב גם לציין שמדובר בתקציבי שכר. בגלל זה אנחנו באים, גם עכשיו וגם - - -

<היו"ר משה גפני:>
בסדר. אבל אני מרגיש די מזופת עם העניין הזה. הצגתם בוועדת החינוך, התרבות והספורט; הצגתם במליאת הכנסת. אתם רוצים שאנחנו נאשר עכשיו סכום גדול מאוד, מבלי שיישבו ויסבירו לנו את התכנית.
<גדי פרנק:>
אם אפשר? זו מנה אחת מתוך שתיים שמאוד קריטי שהיא - - -
<היו"ר משה גפני:>
כן. אבל - - -

<מיכה פרלמן:>
המנה היותר גדולה, בוא נגיד, היא בדצמבר. אפשר לבוא לקראת המנה הזאת, גם לבוא ולהציג את התכנית - - -

<היו"ר משה גפני:>
טוב, אוקי. מי בעד אישור הפניות ירים את ידו. מי נגד? אין. מי נמנע? אין.

הצבעה
בעד אישור פניות שמספרן 876-874 – פה אחד
נגד – אין

נמנעים – אין

<היו"ר משה גפני:>
הפניות אושרו. אני לא אאשר את המנה הבאה בדצמבר אם לא יבואו לפה עם תכנית כוללת של כל הנושא הזה.
<מיכה פרלמן:>
אז אנחנו נבוא להציג את זה לוועדה.

<היו"ר משה גפני:>
זו לא חכמה שבאים ומאשרים את זה בוועדה אחרת, ומאשרים את זה במליאת הכנסת. וכשמגיע לכאן תשלום כזה גדול, אנחנו לא יודעים מה התכנית. אז אישרנו את זה עכשיו, ובדצמבר אני מבקש שיבואו. ואם אפשר להביא גם את יושב-ראש הוועדה לתכנון ולתקצוב. אני כבר לא נפגשתי איתו הרבה זמן, שיסביר.

מספר פנייה 877.
<אורי גבע:>
פנייה זו מתגברת את משרד ראש הממשלה לתקציב הרשאה להתחייב, בהתאם לשתי החלטות שכבר רצות: הראשונה, זאת החלטת "מורשת", שדיברנו עליה פה. והשנייה זאת התכנית לשילוב נשים מצטיינות במגזר המיעוטים במוסדות להשכלה גבוהה.
<היו"ר משה גפני:>
טוב. מי בעד אישור הפנייה ירים את ידו. מי נגד? אין. מי נמנע? אין.

הצבעה
בעד אישור פנייה שמספרה 877 – פה אחד
נגד – אין

נמנעים – אין

<היו"ר משה גפני:>
הפנייה אושרה.

<טמיר כהן:>
אתה רצית להסביר.

<היו"ר משה גפני:>
מה?

<אורי גבע:>
פנייה מספר 792, - - - עליה קודם, היא למעשה פנייה מספר 861. אנחנו טעינו במספר.
<היו"ר משה גפני:>
כן, כן.

<אורי גבע:>
נתנו לך הסבר של פנייה מספר 861. אז אם אפשר - - -

<היו"ר משה גפני:>
מה זו פנייה 792?
<אורי גבע:>
792.

<היו"ר משה גפני:>
לאן אתה רוצה שנחזור? כבר אין זמן.

<אורי גבע:>
להצביע על פנייה מספר 861. ואם תרצה, אני אסביר לך את פנייה 792 שהצבעת עליה.

<היו"ר משה גפני:>
תסביר את פנייה מספר 792.

<אורי גבע:>
בעצם פנייה מספר 792 היא פנייה של סוף השנה של משרד ראש הממשלה. בסוף השנה - - - את כל היחידות, איפה יש תתי-ביצוע, עודפי ביצוע, לפי מחירים. פנייה טכנית של סוף השנה. לעומת פנייה 861 - - -

<היו"ר משה גפני:>
אוקי. פנייה מספר 792, מי בעד אישור הפנייה ירים את ידו. מי נגד? אין. מי נמנע? אין.

הצבעה
בעד אישור פנייה שמספרה 792 – פה אחד
נגד – אין

נמנעים – אין

<היו"ר משה גפני:>
הפנייה אושרה.
עכשיו, פנייה מספר 861.
<אורי גבע:>
את זה הסברנו לך קודם - - -
<היו"ר משה גפני:>
עוד הפעם.

<אורי גבע:>
זו בעצם פנייה שעושה גם הסטות פנימיות - - -

<היו"ר משה גפני:>
איפה פנייה מספר 861? רגע. יש פה יועצת משפטית, אחרי זה היא תגיד שאני לא מנהל את הישיבה נורמאלי.

<קריאה:>
- - -

<היו"ר משה גפני:>
לא, הנה חזרתי. הכול בסדר. אבל, הנה, הוא הסביר בדיוק והצבעתי עוד פעם.
פנייה מספר 861, בבקשה.

<אורי גבע:>
זו פנייה שעושה שינויים פנימיים בשתי יחידות. פשוט, הפניות הופרדו כמו שביקשתם בעבר. הקודמת, פנייה מספר 792, - - - במשרד ראש הממשלה הראשי והיחידות הקטנות. עכשיו, זה "נתיב" והמשרד לאזרחים ותיקים. עושים שינויים פנימיים. וכמובן, מתגברים בהתאם לביצוע בפועל. יש לנו סיכומים איתם עוד משנת 2010 שרצים. אז ברגע שהם הגיעו לביצוע מסוים, אנחנו מעבירים את יתרת התקציב.
<היו"ר משה גפני:>
מי בעד אישור הפנייה ירים את ידו. מי נגד? אין. מי נמנע? אין.

הצבעה
בעד אישור פנייה שמספרה 861 – פה אחד
נגד – אין

נמנעים – אין

<היו"ר משה גפני:>
הפנייה אושרה.
<שכיב שנאן:>
אפשר הודעה, אדוני היושב-ראש?

<היו"ר משה גפני:>
כן, בבקשה.
<שכיב שנאן:>
אני מבקש להסיר את הרוויזיה מפניות שמספרן 796, 797 ו-800 של רשות הטבע והגנים מהשבוע שעבר. אני רוצה גם להסיר את הרוויזיה שעשית עכשיו על משרד ראש הממשלה, אבל שיירשם בפרוטוקול שזה לא יאה ולא מכובד שמשרד ראש הממשלה לא דואג שהוא בעצמו יקיים את החלטות הכנסת והממשלה בשילוב בני מיעוטים בשירות המדינה.
<היו"ר משה גפני:>
תודה רבה, אני מודה לך. אני גם ציפיתי שאתה תעשה את זה וידעתי שתעשה את זה. תודה רבה, הישיבה נעולה.
<דרורית שטיינמץ:>
פנייה מספר 832.
<טמיר כהן:>
לא, לא, יש - - -, לא?
<דרורית שטיינמץ:>
לא, פנייה מספר 830.

<היו"ר משה גפני:>
מה?

<דרורית שטיינמץ:>
גרעיני משימה.

<היו"ר משה גפני:>
מה?

<דרורית שטיינמץ:>
פנייה מספר 830.

<אורי גבע:>
סליחה, יש לנו תשובה. רצית לדעת על גרעיני משימה.

<היו"ר משה גפני:>
לא, לא. אני לא רוצה לדעת שום דבר עכשיו. זה לשבוע הבא.

<טמיר כהן:>
גם את ההודעה?

<היו"ר משה גפני:>
הכול בשבוע הבא.

<הישיבה ננעלה בשעה 15:18.>
